Mukačevas
Mukačevas, iki 2017 Mukačeve (ukr. ir rus. Мука́чево, iki 2017 ukr. Мука́чеве, rusin. Мука́човo, veng. Munkács) – srities pavaldumo miestas Ukrainoje, Užkarpatės srityje. Įkurtas 896, miesto statusas – nuo 1445-ųjų. 95 000 gyventojų. Plotas – 27,9 km². Miestas išsidėstęs Karpatų kalnų papėdeje, prie Latorycios upės. Išvystyta elektros prietaisų, baldų gamybos, tekstilės ir maisto pramonė. Mieste veikia 4 aukštosios mokyklos. Yra geležinkelio mazgas (Komunarsko geležinkelio stotis). Miestas išsidėstęs prie tarptautinės automagistralės M06 (Kijevas-sienos kirtimo su Vengrija punktas „Čopas“).